Diari Oficial de la Generalitat Valenciana


Sumari del DOGV 3764, del 05-06-2000 (2000/4506)

ACORD de 30 de maig de 2000, del Govern Valencià, constituït en Junta General d'Accionistes, amb el caràcter d'universal, de la mercantil Ciutat de les Arts i de les Ciències, SA, pel qual es modifiquen els seus estatuts socials.
-------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3764

Data del DOGV
:   05-06-2000

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2000/4506


Data del document
:   30-05-2000

Organisme emissor
:   Ciutat de les Arts i de les Ciències, SAU

Tipus de document
:   Acord

Anàlisi jurídica

 Descriptors 

:   * Ciutat de les Arts i de les Ciències, SAU
    * reglament intern
    * legislació
    * empresa pública

ACORD de 30 de maig de 2000, del Govern Valencià, constituït en Junta General d'Accionistes, amb el caràcter d'universal, de la mercantil Ciutat de les Arts i de les Ciències, SA, pel qual es modifiquen els seus estatuts socials. [2000/M4506]
  
El Govern Valencià, en la reunió del dia 30 de maig de 2000, adoptà l'acord següent:
  
El Decret Legislatiu 1564/1989, de 22 de desembre, pel qual s'aprova el Text Refós de la Llei de Societats Anònimes, estableix en l'article 144 que la modificació dels estatuts correspon acordar-la a la Junta General d'Accionistes.
  
La Generalitat Valenciana és l'únic soci de la mercantil Ciutat de les Arts i de les Ciències, SA, per això correspon al Govern Valencià, constituït en Junta General d'Accionistes, amb el caràcter d'universal, l'adopció de l'acord de modificació dels estatuts socials, d'acord amb el que estableixen els estatuts de la societat aprovats pel Decret 225/1991, de 9 de desembre, del Govern Valencià.
  
Per tot això, el Govern Valencià, reunit a València el dia 30 de maig de 2000, com a Junta General d'Accionistes, amb el caràcter d'universal, de la mercantil Ciutat de les Arts i de les Ciències, SA, accepta els següents punts de l'ordre del dia de la reunió:
  
1r. Modificació de l'article 7 dels estatuts socials, establint que els desemborsaments pendents com a conseqüència de l'augment del capital acordat en la Junta d'Accionistes de data 5 d'octubre de 1999, es realitzen mitjançant aportacions no dineràries i dineràries.
  
2n. Autorització al president del Consell d'Administració per a realitzar els actes necessaris per a l'execució del que s'ha acordat en la present reunió, i atorgar per a això, si és el cas, les corresponents escriptures públiques, i instar-ne la inscripció en el Registre Mercantil.
  
3r. Autorització al secretari del Consell d'Administració de Ciutat de les Arts i de les Ciències, SA, per a certificar el contingut de l'acta de la present Junta Universal d'Accionistes i els acords que s'hi han pres.
  
Es troben presents tots els socis de la societat, ja que en tractar-se d'una empresa pública de la Generalitat, aquesta n'és el soci únic.
  
Després de la deliberació oportuna i en no haver-hi intervencions la constància de les quals se sol·licita, el Govern Valencià, en qualitat de Junta General d'Accionistes, amb el caràcter d'universal, per unanimitat,
  
ACORDA
  
Primer
  
Modificar l'article 7 dels estatuts socials de la mercantil Ciutat de les Arts i de les Ciències, SA, que quedarà redactat així:
  
«Article 7
  
El capital social es fixa en trenta milions cent mil euros (94.355.017 euros), dividit en 7.525 accions nominatives, numerades correlativament de l'u al set mil cinc-cents vint-i-cinc, ambdós inclusivament, de 4.000 euros de valor nominal cadascuna d'elles, íntegrament subscrites. Les accions números u a dos mil nou-cents es troben íntegrament desemborsades. Les accions número dos mil nou-cents u a set mil cinc-cents vint-i-cinc es troben desemborsades tan sols en un trenta-tres per cent. La part no desemborsada ascendeix a la xifra de dotze milions tres-cents noranta-cinc mil euros (85.879.294 euros). Els desemborsaments pendents s'efectuaran mitjançant aportacions no dineràries i en el termini màxim de tres anys. Si el valor de les aportacions no dineràries no cobreix el valor dels desemborsaments pendents, es cobrirà la diferència en efectiu en el mateix termini màxim.
  
En representació d'aquestes accions s'emetrà un títol múltiple».
  
L'acord es pren tenint en compte l'informe del Consell d'Administració de data 31 de març de 2000.
  
D'acord amb el que disposa l'article 145.1 del Text Refós de la Llei de Societats Anònimes, es fa constar expressament en aquest acord el consentiment de tots els accionistes, sent que la Generalitat Valenciana és el soci únic d'aquesta societat.
  
Segon
  
Autoritzar el president del Consell d'Administració per a realitzar els actes necessaris per a l'execució del que s'ha acordat en la present reunió, i atorgar per a això, si és el cas, les corresponents escriptures públiques, i instar-ne la inscripció en el Registre Mercantil.
  
Tercer
  
Autoritzar el secretari del Consell d'Administració per a certificar el contingut de l'acta de la present Junta General d'Accionistes, amb el caràcter d'universal, i dels acords que s'hi han pres.
  
Acords aquests que es transcriuen literalment.
  
En no haver-s'hi debatut més assumptes que els ressenyats en l'ordre del dia, s'aprova l'acta corresponent a la present reunió de la Junta General d'Accionistes, amb el caràcter d'universal, de la mercantil Ciutat de les Arts i de les Ciències, SA.
  
València, 30 de maig de 2000
  
El conseller secretari del Govern Valencià,